Rune Lund (EL), 2006-12-06:
Det var et meget kort indlæg, som transport- og energiministeren kom med.
Jeg vil gerne sige til transport- og energiministeren, at det her beslutningsforslag er første skridt i en lang række initiativer, som Enhedslisten ønsker at tage for at sætte mere fokus på, hvor man kan genoprette, hvor man kan udbygge jernbanestrækninger i Danmark.
Vi har jo set i mange år, at der er blevet investeret milliarder af kroner i motorveje, som der ingen biler kører på.
Vi kunne godt tænke os, at jernbanen fik lige så høj prioritet, så derfor vil der i den kommende tid, de kommende år komme mange jernbaneforslag fra Enhedslisten om både større og mindre strækninger.
Og når alle i lokalsamfundet inklusive kommunerne siger, at det er en rigtig skidt idé, synes jeg ikke, det er så svært at afvise forslaget, også selv om jeg har gjort det kort.
Vi har det i Enhedslisten bare sådan, at vi godt kan lide, at der bliver lavet en undersøgelse for at se, om der er et grundlag for noget, inden man beslutter sig.
Det er det, som det her beslutningsforslag går ud på.
Det vil hr. Erling Bonnesen så ikke være med til.
Når hr. Erling Bonnesen snakker om det tredje spor mellem Odense og Middelfart, går jeg ud fra, at det er det tredje motorvejsspor.
Når jeg snakker om det tredje spor mellem Odense og Middelfart, så snakker jeg om det tredje togspor.
Men det viser jo meget godt forskellen på i hvert fald Enhedslisten og Venstre, for vi vil med det her beslutningsforslag, som er det før ste i en lang række initiativer, sætte fokus på, hvordan der kan investeres i mere jernbane frem for i flere motorveje.
For vi har jo i årevis set, at landet er blevet plastret til med motorveje, og mange af de motorveje er motorveje, som ingen kører på, men jernbanen er blevet negligeret i årevis.
Det vil vi ikke have i Enhedslisten, vi vil faktisk have det stik omvendt, vi vil satse mere på den kollektive trafik.
Nu er der jo faktisk lokale kræfter nede i det område, som synes, at det kunne være en idé.
Men jeg kan da godt forstå, hvis man rundtomkring i kommunerne synes, at det her er fjollet, og at det ikke er noget, når man hører den meget negative indstilling, der kommer fra Transport- og Energiministeriet.
Hvad nu, hvis man sagde til kommunerne: Vi vil faktisk gerne hjælpe jer med at lave en reel behovsundersøgelse for at se, om der er et potentiale i det her, og så tager vi bagefter stilling til, om der er noget at komme efter?
Så kunne det jo godt være, man kom frem til, at den jernbane, der kører mellem Ringe og Faaborg, hvor man kan tage toget videre fra Ringe til Odense – det kunne blive et godt udgangspunkt for noget myldretidstrafik – er der ikke noget i, og at man så ikke vil gøre noget ved den.
Men det kan man jo først vide, i det øjeblik man laver en reel behovsundersøgelse.
Er transport- og energiministeren ikke enig i det?
Men det, de siger, er jo tværtimod: Vi vil ikke røre ved det med en ildtang; vi vil ikke have med det at gøre, for vi synes ikke, der er behov for det; vi skal ikke spilde penge på det.
Der kan være andre situationer – og nu glæder jeg mig så over at høre, at der kommer mange andre forslag – hvor det da godt kan være, at lokalsamfundet siger: Det er en god idé, det har vi virkelig behov for.
Så synes jeg, det er reelt at lave en analyse.
Men når man i lokalsamfundet afviser det, så mener jeg ikke, der er behov for det.
Den bekræftelse vil jeg bare gerne have fra hr. Erling Bonnesen.